इस अपील के अनुसार पांच पुलिसकर्मियों और दो डॉक्टरों को सज़ा सुनाई गई है। अपने निर्णय में हाईकोर्ट कहती है कि इस मामले में सच और झूठ को इस तरह गड्डमगड्ड किया गया कि सच का पता लगाना एक कठिन काम था। झूठ के पर्दे के पीछे बार-बार सच को छुपाने का प्रयास किया गया। पुलिस और डॉक्टरों ने जांच के दौरान एक नहीं सैंकड़ों गलतियां जानबूझकर कीं। यह उजाले की तरह साफ है कि पुलिस ने पूरा प्रयास किया था कि बलात्कार की घटनाओं को छुपाया जाए।